《偈二十七首 其二十五》
宋代·释绍隆

叶落归根，来时无口。不留朕迹，腾身北斗。火里蝍蟟，吞却嘉州大象。

益州马腹，不觉膨胀。灯笼露柱大笑，拾得寒山抚掌。

作者简介：释绍隆（一○七七～一一三六），和州含山（今属安徽）人。九岁出家，十五岁削发，二十岁遇长芦净照禅师。复谒宝峰湛堂准禅师、黄龙死心禅师。得法于圆悟克勤禅师。初住和州开圣禅院，后主彰教寺，迁住平江府虎丘寺。为南岳下十五世。高宗绍兴六年卒，年六十。事见徐林撰塔铭（《续藏经·虎丘绍隆禅师语录》附），《嘉泰普灯录》卷一四、《五灯会元》卷一九、《新续高僧传》四集卷一二有传。今录诗三十二首。